Title: Llibre de l'Orquestra Simfònica
Course: Música 5è Primària 1r T

Els instruments de l'Orquestra

Els instruments que componen l'Orquestra Simfònica poden ser molts. Cada un té les seves característiques i segons aquestes es classifiquen d'una manera determinada.

Entra i descobreix-los!

_

Font: http://www.xtec.cat/trobada/musica/

Classificació

Els instruments, segons la manera de tocar-los i segons l'element material que produeix el so els classifiquem en 3 famílies.

El seu so

Vídeo

_Font: Canal Youtube Vaya Baya

L'Orquestra

Vídeo

_Font: Canal Youtube Nei TV

Què és?

L'Orquestra Simfònica és un conjunt instrumental, és a dir, una agrupació de músics dirigits per un director, que interpreten una obra de manera conjunta. L'orquestra simfònica moderna és una grandiosa formació musical en què hi pot arribar a haver més de cent músics.

   Font: Imatge de http://bloc.byethost3.com

Història

ORQUESTRA BARROCA

_Font: https://sites.google.com/site/practicasinst/home/2-evolucion-de-la-orquesta-sinfonica

- L'origen de l'Orquestra Simfònica se situa al BARROC.
- L'Orquestra Barroca consta d'un nombre petit d'instruments.
- El Clavecí fa les funcions de director i manté la cohesió instrumental.

ORQUESTRA CLÀSSICA

_Font: https://thales.cica.es/rd/Recursos/rd99/ed99-0635-02/archivos/la_orquesta_clasica.htm

- A continuació sorgeix l'Orquestra del CLASSICISME.
- Augmenta el nombre d'executants respecte a l'Orquestra Barroca.
- La família més nombrosa és la de la Corda Fregada (violins, violes, violoncels i contrabaix) amb uns 30 instrments.
- Els altres instruments són: 2 Flautes, 2 Oboès, 2 Clarinets, 2 Fagots, 2 Trompetes, 2 Trompes i 2 Timbales.
- Sorgeixen els primers Directors d'Orquestra que duen a terme la seva tasca enfilats en un podi.

ORQUESTRA ROMANTICISME

_Font: https://sites.google.com/site/practicasinst/home/2-evolucion-de-la-orquesta-sinfonica

- En el ROMANTICISME l'Orquestra pot arribar a disposar de 100 músics.
- La Corda augmenta i arriba a superar els 50 instruments.
- La família del Metall es perfecciona i apareix un nou instrument: la Tuba.

ORQUESTRA SEGLE XX

- Avui en dia, la plantilla ideal d'una Orquestra Simfònica s'acosta als 90 components.
- Les millors Orquestres disposen, al menys, d'uns 24 Violins, 10 Violes, 10 Violoncels i 8 Contrabaixos.
- El protagonisme dels instruments de Percussió ha augmentat, gràcies a la influència de Compositors com Mahler, Orff o Messiaen.
- Els grans Directors d'Orquestra (Riccardo Muti, Daniel Baremboin, Claudio Abbado... ) adquireixen renom mundial.

Components

El nombre de components varia segons l'obra que cal interpretar. En aquest quadre pots veure els instruments que es poden trobar en una orquestra simfònica estàndard i el seu nombre:

Corda | Vent-fusta | Vent-metall | Percussió
16 violins primers
14 violins segons
12 violes
10 violoncels
8 contrabaixos
1 arpa
1 flautí
2 flautes travesseres
2 oboès
1 corn anglès
2 clarinets
1 clarinet baix
2 fagots
1 contrafagot
4 trompes
3 trompetes
3 trombons
1 tuba
4 timbales
1 bombo
1 caixa
platerets
1 triangle
1 xilofon
campanes tubulars
…

Aquesta composició pot variar si ho requereix l’obra que s’interpreta, especialment pel que fa a les seccions de vent i de percussió. També es poden afegir instruments que no apareixen en aquest quadre, com el saxofon, el piano o instruments electrònics.

La col.locació

La col·locació és la distribució dels músics a l'escenari i segueix un ordre establert. La secció de corda (amb instruments menys sonors que els de vent o els de percussió) es col·loquen a prop del director. Darrere d'aquests, se situa el vent-fusta (flautes, clarinets, oboès, fagots) i tot seguit, el vent-metall (trompetes, trompes, etc.) La percussió. molt més potent, sempre apareix al fons i allunyada del director.

Dins de cada família també es distribueixen d’agut a greu, d’esquerra a dreta respectivament, és a dir, dels més petit al més gran.

_Font: https://sites.google.com/site/santmiquelwqmusica/

El director/a

Un nombre tan gran d’instrumentistes fa que sigui necessària la presència d’un director o directora que els coordini. La seva funció més coneguda és la de dirigir l’orquestra durant un concert. Però la seva tasca comença molt abans, quan estudia la partitura i en decideix els matisos d’interpretació que caldrà transmetre als músics.

Després, en els assajos, fa que els músics toquin les peces per parts i els va donant les instruccions necessàries per aconseguir la interpretació que ha previst. Durant el concert, que és el punt culminant de tot aquest procés, el director indica amb gestos els aspectes més importants que ja han estat treballats en els assajos.

_Font: https://www.pngfuel.com/search?q=director+Of+Bands