Title: Introducció general (per a l'alumnat)
Course: Música 5è Primària 1r T

1. Sobre el curs

Aquest any 2020 es compleix 100 anys del primer concert de l’Orquestra Pau Casals. Per aquest motiu, en aquest curs ens endinsarem a conèixer la vida d’aquest gran músic alhora que aprendrem a reconèixer els instruments que formen l’orquestra simfònica i la seva distribució segons les seves característiques i la família a la qual pertanyen.

2. Pla de treball

Per començar el curs fes l’Avaluació inicial.

El curs s’estructura en dos temes:

Tema 1 - Pau Casals

-       Pau Casals com a home: biografia i cronologia

-       Pau Casals com a intèrpret: el violoncel (parts, característiques, so...)

-       Pau Casals com a director: funcions d'un director/a d'orquestra

-       Pau Casals com a compositor: la seva obra

Tema 2 - L’orquestra simfònica

-      Instruments i famílies que configuren l’Orquestra

-      Reconeixement del so de cada instrument

-      Col.locació dels instruments dins l'Orquestra simfònica

3. Organització dels elements gràfics del curs al Moodle

El curs està estructurat en dues columnes. En la columna de l'esquerra tens diversos blocs, has d'estar atent al bloc Calendari on veuràs els esdeveniments del curs (inici, de temes, entrega de tasques,...) amb les dates implicades, i també cal que vigilis el bloc Progrés de la Compleció on pots veure les activitats que ja tens fetes i les que tens pendents.

En la columna de la dreta o part central del curs trobaràs, en primer lloc, un apartat General on tens un fòrum d'avisos i notícies del qual has d'estar pendent per les informacions globals del curs que es comuniquin. Després, un parell de fòrums més: Dubtes del curs on pots plantejar els teus dubtes i resoldre els dubtes dels companys; i el fòrum Consultes individuals on plantejar qüestions personals al mestre/a que només tu i ell podreu veure.

Segueix aquesta part central amb un bloc per a cada tema.