Title: Biografia i cronologia de Pau Casals
Course: Música 5è Primària 1r T

Pau Casals, entre moltes altres coses, va utilitzar la música i la seva professió de músic per treballar per la pau i per la defensa de la llibertat. El seu compromís polític i la defensa d'aquests valors li va valdre el reconeixement de les Nacions Unides l'any 1971, que li va atorgar la Medalla a la Pau. Com ho va fer?

Per descobrir-ho, et proposem treballar amb 2 activitats diferents:

1. Fes un cop d'ull a la biografia de Pau Casals i contesta:

- Quines accions concretes va fer per lluitar per la pau i la llibertat?

2. Llegeix les següents frases de Pau Casals:

"A qui li escau més que a l’artista, la defensa de la llibertat...?"
"Les úniques armes de què disposo són la batuta i el violoncel ."
"...no tornaria a tocar públicament mentre les democràcies no canviessin llur actitud envers Espanya."
"La meva contribució a la PAU pot ésser minsa, però hauré donat tot el que puc aconseguir un ideal que considero sagrat..."

- Què creus que signifiquen? Com aplica Pau Casals aquestes reflexions en els seus actes?
- Intenta relacionar aquestes frases amb diversos esdeveniments de la seva cronologia.

Pots trobar més informació en aquest enllaç: Qui era Pau Casals?

Redacta aquestes dues activitats en un document de text (Word) i penja'l en aquesta tasca.